Polisieman sterf ná kaping; man in hof - Maroela Media
Polisieman sterf ná kaping; man in hof
'n Man wat daarvan beskuldig word dat hy 'n polisiebeampte van Noordwes tydens 'n kaping geskiet het, het Vrydag in die Brits-landdroshof verskyn.
Die saak teen Samuel Marothodi Maphanga (23) is tot 9 Desember uitgestel vir hom om regsverteenwoordiging te kry asook 'n moontlike borgtogaansoek. Maphanga het voetboeie aangehad tydens sy hofverskyning.
Ao. Sipho Sithole is op 14 November tydens 'n kaping in Letlhabile naby Brits geskiet. Sy motor is gesteel en hy is twee dae later in die hospitaal dood. Sithole, wat by die Assen-polisiestasie gewerk het, was tydens die voorval nie aan diens nie.
Sithole se motor is later verlate naby Soshanguve, noord van Pretoria, gevind.
N moordenaar in voetboeie en aansoek vir borg. In die land word verkragters, kapers, moordenaars, verkragters ens borg toegestaan. N uur of wat later doen die oortreder dieselfde misdaad soms erger. Borg word te maklik toegestaan en 1,2,3 loop die wilde een op straat en word losgelaat tussen wetsgehoorsame mense. Nee dit moet stop die wette is aan die kriminele kant . Raadop
Tragies. Polisiemanne se lewens is deesdae ook iks werd nie. Ek wens hulle wil hierdie mense wat moor amal verban Robbeneiland toe. Dan kan hulle mekaar daar geselskap hou of uitmoor!